C 24/3

Συμπεράσματα του Συμβουλίου σχετικά με το σχέδιο δράσης των τελωνείων της ΕΕ για την καταπολέμηση των παραβιάσεων των δικαιωμάτων διανοητικής ιδιοκτησίας για τα έτη 2018 έως 2022

(2019/C 24/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΥΠΕΝΘΥΜΙΖΟΝΤΑΣ:

— Τη στρατηγική «Ευρώπη 2020» για έξυπνη, διατηρήσιμη και χωρίς αποκλεισμούς ανάπτυξη (1),

— Την ανακοίνωση της Επιτροπής για μια ολοκληρωμένη ενωσιακή στρατηγική για τα δικαιώματα διανοητικής ιδιοκτησίας (2),

— Τον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου της 12ης Ιουνίου 2013 σχετικά με την τελωνειακή επιβολή των δικαιωμάτων διανοητικής ιδιοκτησίας και την κατάργηση του κανονισμού (ΕΚ) αριθ. 1383/2003 του Συμβουλίου (3),

— Τον κανονισμό (ΕΚ) αριθ. 515/97 της 13ης Μαρτίου 1997 του Συμβουλίου περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας μεταξύ των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων (4),

— Τις διατάξεις συμφωνιών περί αμοιβαίας διοικητικής συνδρομής σε τελωνειακά ζητήματα, οι οποίες συνήφθησαν μεταξύ της ΕΕ και τρίτων χωρών,

— Το ψήφισμα του Συμβουλίου σχετικά με το σχέδιο δράσης των τελωνείων της ΕΕ κατά των παραβιάσεων των δικαιωμάτων πνευματικής ιδιοκτησίας (ΔΠΙ) για την περίοδο 2013-2017 (5),

ΕΚΤΙΜΩΝΤΑΣ

— Τα συμπεράσματα του Συμβουλίου όσον αφορά την πρόοδο σχετικά με τη στρατηγική για την εξέλιξη της τελωνειακής ένωσης (6),

— Την έκθεση σχετικά με την εφαρμογή του σχεδίου δράσης των τελωνείων της ΕΕ για την καταπολέμηση των παραβιάσεων δικαιωμάτων διανοητικής ιδιοκτησίας για τα έτη 2013 έως 2017 (7),

— Την εμπειρία που αποκτήθηκε από τα προηγούμενα σχέδια δράσης της ΕΕ,

ΓΝΩΡΙΖΟΝΤΑΣ την οικονομική ζημία και τη δυσφήμιση που επιφέρουν οι παραβιάσεις των δικαιωμάτων διανοητικής ιδιοκτησίας (ΔΔΙ) στις επιχειρήσεις και τους δημιουργούς στην ΕΕ, καθώς και τα κέρδη που επιφέρουν οι σχετικές παράνομες δραστηριότητες στο οργανωμένο έγκλημα,

ΕΚΦΡΑΖΟΝΤΑΣ ΑΝΗΣΥΧΙΑ για τους κινδύνους που προκύπτουν από τα εμπορεύματα παραποίησης/απομίμησης και πειρατείας για την υγεία και την ασφάλεια των καταναλωτών και των τελικών χρηστών και για το περιβάλλον, επιπλέον των οικονομικών και κοινωνικών επιπτώσεων,

ΤΟΝΙΖΕΙ τον στόχο επίτευξης υψηλού επιπέδου προστασίας της εσωτερικής αγοράς της ΕΕ μέσω σύγχρονων και εναρμονισμένων προσεγγίσεων των τελωνειακών ελέγχων και μέσω τελωνειακής συνεργασίας, ιδίως για την αποφυγή της εκτροπής του εμπορίου εντός της ΕΕ,

ΑΝΑΓΝΩΡΙΖΕΙ την ανάγκη παροχής των απαραίτητων εργαλείων στις τελωνειακές αρχές για την επιτυχή αντιμετώπιση νέων τάσεων στην παγκόσμια διακίνηση εμπορευμάτων που παραβιάζουν δικαιώματα διανοητικής ιδιοκτησίας,

ΕΓΚΡΙΝΕΙ το σχέδιο δράσης των τελωνείων της ΕΕ για την καταπολέμηση των παραβιάσεων των δικαιωμάτων διανοητικής ιδιοκτησίας για τα έτη 2018 έως 2022, ως έχει στο παράρτημα και εκπονήθηκε από την Προεδρία σε συνεργασία με τα κράτη μέλη και την Επιτροπή,

ΚΑΛΕΙ:

— τα κράτη μέλη και την Επιτροπή να εφαρμόσουν το σχέδιο δράσης που παρατίθεται στο παράρτημα, αποτελεσματικά και αποδοτικά, αξιοποιώντας πλήρως τα εργαλεία και τους διαθέσιμους πόρους,

— Την Επιτροπή, σε συνεργασία με τα κράτη μέλη: — να καταρτίσει έως την άνοιξη του 2019 χάρτη πορείας προς διευκόλυνση της υλοποίησης του σχεδίου δράσης, — να παρακολουθεί την υλοποίηση του σχεδίου δράσης, — να υποβάλλει στο Συμβούλιο ετήσιες περιληπτικές εκθέσεις με θέμα την υλοποίηση του σχεδίου δράσης, — να υποβάλει στο Συμβούλιο τελική έκθεση με θέμα την υλοποίηση του σχεδίου δράσης το 2022.

Σχέδιο δράσης των τελωνείων της ΕΕ για την καταπολέμηση των παραβιάσεων δικαιωμάτων διανοητικής ιδιοκτησίας για τα έτη 2018 έως 2022

ΕΙΣΑΓΩΓΗ

Οι μαζικές παραβιάσεις των δικαιωμάτων διανοητικής ιδιοκτησίας κατά τις εμπορευματικές συναλλαγές αποτελούν σοβαρό πρόβλημα παγκοσμίως. Το 2016, η τελωνειακή επιβολή της νομοθεσίας περί ΔΔΙ στην ΕΕ είχε ως αποτέλεσμα την κατάσχεση άνω των 41 εκατομμυρίων τεμαχίων.

Η ανταγωνιστικότητα των οικονομιών βασίζεται ολοένα και περισσότερο στη δημιουργικότητα και την καινοτομία. Η στρατηγική «Ευρώπη 2020» για την έξυπνη, διατηρήσιμη και χωρίς αποκλεισμούς ανάπτυξη σκιαγραφεί την πορεία προς την οικονομική ανάκαμψη και ανάπτυξη της Ευρώπης. Η προώθηση της γνώσης και της καινοτομίας είναι μία εκ των τριών προτεραιοτήτων της εν λόγω στρατηγικής.

Είναι πολύ σημαντικό να βελτιωθούν οι συνθήκες που πλαισιώνουν τις επιχειρήσεις, προκειμένου να καινοτομούν και να περιορίζουν τη ζημία που υφίστανται τα νόμιμα συμφέροντά τους εξαιτίας παραποιητών/απομιμητών που εκμεταλλεύονται τις επενδύσεις, τις προσπάθειες και την εμπορική φήμη των δικαιούχων. Απαιτείται ιδιαίτερη προσοχή στον αγώνα κατά των διεθνών οργανώσεων που ενέχονται σε δραστηριότητες απάτης και του οργανωμένου εγκλήματος και συχνά αναζητούν εύκολα κέρδη και οικονομικά οφέλη στο εμπόριο προϊόντων παραποίησης/απομίμησης και πειρατείας, καθώς και προσοχή στους κινδύνους που ελλοχεύουν για τους καταναλωτές και τους τελικούς χρήστες από τα προϊόντα παραποίησης/απομίμησης και πειρατείας.

Το αναλυτικό νομικό πλαίσιο περί ΔΔΙ πρέπει να συνοδεύεται και από αποτελεσματική εφαρμογή στην πράξη. Οι επιχειρήσεις και οι καταναλωτές βασίζονται σε πολύ μεγάλο βαθμό στην ικανότητα των αρχών να αποκρίνονται και να επιβάλουν τον νόμο. Τα τελωνεία διαδραματίζουν κεντρικό ρόλο στην επιβολή του νόμου: από τη στιγμή που εισέρχονται στην ενιαία αγορά εμπορεύματα που παραβιάζουν τα ΔΔΙ, είναι πολύ δύσκολο να αναχαιτιστεί η πορεία τους. Είναι εξόχως σημαντικός ο συντονισμός και ο σχεδιασμός των δραστηριοτήτων των ευρωπαϊκών τελωνείων προκειμένου να αντιμετωπίζονται οι παραβιάσεις ΔΔΙ που σχετίζονται με το διασυνοριακό εμπόριο.

ΑΞΙΟΛΟΓΗΣΗ ΤΟΥ ΣΧΕΔΙΟΥ ΔΡΑΣΗΣ ΤΗΣ ΕΕ ΓΙΑ ΤΑ ΕΤΗ 2013-2017

Τα αποτελέσματα της εφαρμογής του σχεδίου δράσης για την περίοδο 2013-2017 παρουσιάζονται στη σχετική έκθεση που κατήρτισαν οι υπηρεσίες της Επιτροπής σε συνεργασία με τα κράτη μέλη (8).

Κατά την τελευταία τετραετία, δόθηκε έμφαση στην αποτελεσματική εφαρμογή και παρακολούθηση των νέων νομοθετημάτων της ΕΕ σχετικά με την τελωνειακή επιβολή της νομοθεσίας περί ΔΔΙ, στην αντιμετώπιση των σημαντικότερων τάσεων στην εμπορία προϊόντων που παραβιάζουν τα ΔΔΙ, την αντιμετώπιση της εμπορίας προϊόντων που παραβιάζουν τα ΔΔΙ σε ολόκληρη τη διεθνή αλυσίδα εφοδιασμού, και στην ενίσχυση της συνεργασίας με το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας, που αποτελεί μέρος του Γραφείου Διανοητικής Ιδιοκτησίας της Ευρωπαϊκής Ένωσης (EUIPO), και με τις αρχές επιβολής του νόμου.

Οι τελωνειακές διοικήσεις των κρατών μελών και η Επιτροπή έχουν καταβάλει σημαντικές προσπάθειες και εργάζονται προληπτικά για να αντιμετωπίσουν τις προκλήσεις που συνδέονται με την τελωνειακή επιβολή της νομοθεσίας περί ΔΔΙ και να περιορίσουν την εισροή προϊόντων που παραβιάζουν ΔΔΙ στην ΕΕ.

Χρησιμοποιήθηκαν όλα τα μέσα για να γίνει γνωστός ο κανονισμός (ΕΕ) αριθ. 608/2013 και να αξιοποιηθούν στον μέγιστο βαθμό οι δυνατότητές του από όλους τους εμπλεκόμενους δημόσιους και ιδιωτικούς φορείς. Οι επισκέψεις στήριξης αποδείχτηκαν ιδιαίτερα χρήσιμες, διότι έδωσαν την ευκαιρία στους εμπειρογνώμονες από διάφορα κράτη μέλη να συζητήσουν τις πρακτικές εφαρμογής και στην Επιτροπή να σχηματίσει συνολική εικόνα για την εφαρμογή.

Ο αριθμός των αιτήσεων παρέμβασης (AFA) που έχουν εγκρίνει οι τελωνειακές διοικήσεις έχει παρουσιάσει σταθερή άνοδο (από 26 865 το 2013 σε 34 931 το 2017).

Τα στατιστικά στοιχεία που συγκεντρώθηκαν κατέδειξαν πάνω από 41 εκατομμύρια κατασχεθέντα τεμάχια το 2016. Η εκτιμώμενη αξία των αντίστοιχων αυθεντικών προϊόντων άγγιζε τα 672 εκατομμύρια EUR. Οι διαδικτυακές πωλήσεις αύξησαν κατά πολύ τις υποθέσεις στην ταχυδρομική διακίνηση, οι οποίες τριπλασιάστηκαν μεταξύ του 2009 και του 2011.

Ενισχύθηκε η συνεργασία με τους ενδιαφερομένους, με το Παρατηρητήριο της ΕΕ και μέσω αυτού, όσο και με τρίτες χώρες. Εξετάστηκαν επίσης οι προκλήσεις της συνεργασίας μεταξύ των αρχών επιβολής του νόμου που ασχολούνται με την καταπολέμηση των παραβιάσεων ΔΔΙ και ο διάλογος που καθιερώθηκε κατέδειξε πόσο σημαντικό θα ήταν να συνεχιστούν οι προσπάθειες στον τομέα αυτόν.

Η παράνομη διακίνηση εμπορευμάτων που παραβιάζουν ΔΔΙ εξακολουθεί, ωστόσο, να αποτελεί διαδεδομένο και συνεχώς εντεινόμενο φαινόμενο. Σύμφωνα με τα τελευταία διαθέσιμα στοιχεία του 2013, η διεθνής διακίνηση προϊόντων παραποίησης/απομίμησης αντιστοιχεί στο 2,5 % του παγκόσμιου εμπορίου, δηλαδή σε ποσό της τάξης των 338 δισεκατ. EUR (9). Οι επιπτώσεις της παραποίησης/απομίμησης είναι ιδιαιτέρως έντονες στην Ευρωπαϊκή Ένωση, καθώς τα προϊόντα παραποίησης/απομίμησης και τα πειρατικά προϊόντα ανέρχονται σε ποσοστό έως και 5 % των εισαγωγών, δηλαδή σε ποσό της τάξης των 85 δισεκατ. EUR. Σε μια σειρά τομεακών μελετών, το EUIPO εκτίμησε απώλεια πωλήσεων σε 13 τομείς (απευθείας στους υπό ανάλυση κλάδους και σε ολόκληρη την αλυσίδα εφοδιασμού τους) ως αποτέλεσμα της παραποίησης/απομίμησης. Οι απώλειες αυτές ανήλθαν σε πάνω από 100 δισεκατ. EUR κατ’ έτος (10).

Η αξιολόγηση του σχεδίου δράσης καταδεικνύει την ανάγκη περαιτέρω εξελίξεων προκειμένου να εξασφαλισθεί η αποτελεσματική τελωνειακή επιβολή της νομοθεσίας περί ΔΔΙ σε ολόκληρη την Ένωση, να αναπτυχθούν εργαλεία διαχείρισης κινδύνου των ΔΔΙ, και να ενισχυθεί η συνεργασία μεταξύ των τελωνειακών αρχών και της Ευρωπόλ, καθώς και μεταξύ των τελωνειακών αρχών και της αστυνομίας και άλλων αρχών επιβολής του νόμου.

ΜΕΛΛΟΝΤΙΚΗ ΠΟΡΕΙΑ

Οι παραβιάσεις των ΔΔΙ εξακολουθούν να αποτελούν αυξανόμενη απειλή και δύσκολη πρόκληση. Καθώς έχει αποδειχτεί η προστιθέμενη αξία του συντονισμού των τελωνειακών δραστηριοτήτων για την ενίσχυση των αποτελεσμάτων, θα πρέπει οπωσδήποτε να αναδιατυπωθεί για τα προσεχή έτη το σχέδιο δράσης των τελωνείων για την καταπολέμηση των παραβιάσεων των ΔΔΙ.

Στις 29 Νοεμβρίου 2017, η Επιτροπή ενέκρινε συνολική δέσμη μέτρων για την περαιτέρω βελτίωση της εφαρμογής και της επιβολής της νομοθεσίας περί ΔΔΙ στα κράτη μέλη της ΕΕ, στα σύνορα της ΕΕ και σε διεθνές επίπεδο. Η ανακοίνωση COM (2017)707 της 29ης Νοεμβρίου 2017, με τίτλο «Ένα ισορροπημένο σύστημα επιβολής των ΔΔΙ που ανταποκρίνεται στις σύγχρονες κοινωνικές προκλήσεις», η οποία αποτελεί μέρος της δέσμης μέτρων, αναφέρει ότι η Επιτροπή θα προσφέρει περισσότερο στοχευμένη βοήθεια προς τις εθνικές τελωνειακές αρχές, με βάση τα αποτελέσματα του τρέχοντος σχεδίου δράσης της ΕΕ για τα τελωνεία, και θα συνεργαστεί με το Συμβούλιο για την εκπόνηση ενός νέου σχεδίου δράσης το 2018.

Το νέο σχέδιο δράσης περιέχει ορισμένα βασικά στοιχεία προηγούμενων σχεδίων δράσης, τα οποία παραμένουν έγκυρα και χρήζουν περαιτέρω εμβάθυνσης και εφαρμογής. Η εμπειρία από την εφαρμογή του σχεδίου δράσης 2013-2017 καταδεικνύει επίσης την ανάγκη αναπροσαρμογής της δράσης μας, έως ένα βαθμό, λαμβάνοντας υπόψη τους περιορισμούς των διοικήσεων ως προς τους πόρους. Οι προς ανάληψη δράσεις πρέπει να προσδιορίζονται ρητά και να συνδέονται με δείκτες που επιτρέπουν την επιμέτρηση των αποτελεσμάτων. Σκόπιμο είναι να ενισχυθεί η συνεργασία με το Ευρωπαϊκό Παρατηρητήριο για την Παραβίαση των ΔΔΙ, την Ευρωπαϊκή Υπηρεσία Καταπολέμησης της Απάτης (OLAF) και με ευρωπαϊκές υπηρεσίες επιβολής του νόμου εκτός των τελωνείων, στο πλαίσιο των αντίστοιχων αρμοδιοτήτων τους. Το πρόγραμμα «Τελωνεία 2020» συνεχίζεται όπως και προηγούμενα προγράμματα προς υποστήριξη της εφαρμογής του παρόντος σχεδίου δράσης.

Ως εκ τούτου, οι στρατηγικοί στόχοι του εν λόγω σχεδίου δράσης είναι οι εξής:

— Διασφάλιση της αποτελεσματικής τελωνειακής επιβολής της νομοθεσίας περί δικαιωμάτων διανοητικής ιδιοκτησίας σε ολόκληρη την Ένωση.

— Καταπολέμηση των σημαντικότερων τάσεων της διακίνησης εμπορευμάτων που παραβιάζουν τα ΔΔΙ.

— Καταπολέμηση της διακίνησης εμπορευμάτων που παραβιάζουν τα ΔΔΙ σε όλα τα στάδια της διεθνούς αλυσίδας εφοδιασμού.

— Ενίσχυση της συνεργασίας με το Ευρωπαϊκό Παρατηρητήριο για την παραβίαση των ΔΔΙ και με τις αρχές επιβολής του νόμου.

Το σχέδιο δράσης θα ισχύει για την περίοδο 2018-2022.

ΧΑΡΤΗΣ ΠΟΡΕΙΑΣ

Η Επιτροπή θα καταρτίσει χάρτη πορείας σε συνεργασία με εμπειρογνώμονες από τα κράτη μέλη, προκειμένου να διευκρινιστούν οι δράσεις και τα εργαλεία που πρέπει να αξιοποιηθούν εντός συμφωνημένου χρονικού πλαισίου, λαμβάνοντας υπόψη τους απαιτούμενους οικονομικούς και ανθρώπινους πόρους. Ο συμφωνημένος χάρτης πορείας θα τεθεί στη διάθεση του Συμβουλίου την άνοιξη του 2019.

ΜΗΧΑΝΙΣΜΟΣ ΕΠΑΝΕΞΕΤΑΣΗΣ

Σε συνεργασία με εμπειρογνώμονες από τα κράτη μέλη, η Επιτροπή θα υποβάλλει ετήσιες περιληπτικές εκθέσεις στο Συμβούλιο, στις οποίες θα περιγράφεται η εξέλιξη της εφαρμογής του σχεδίου δράσης, βάσει του χάρτη πορείας. Το τελευταίο έτος θα καταρτιστεί λεπτομερέστερη έκθεση.

ΣΥΜΠΕΡΑΣΜΑΤΑ

Επισυνάπτεται το σχέδιο δράσης των τελωνείων της ΕΕ κατά των παραβιάσεων ΔΔΙ για την περίοδο 2018-2022. Αρχικώς, η Επιτροπή θα καταρτίσει τον ανωτέρω χάρτη πορείας.

1. ΔΙΑΣΦΑΛΙΣΗ ΤΗΣ ΑΠΟΤΕΛΕΣΜΑΤΙΚΗΣ ΤΕΛΩΝΕΙΑΚΗΣ ΕΠΙΒΟΛΗΣ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΣΕ ΟΛΗ ΤΗΝ ΕΝΩΣΗ

Ειδικός στόχος 1.1.: Εργαλεία για τη δέουσα και αποτελεσματική εφαρμογή του κανονισμού της ΕΕ

Δράσεις Δείκτες Αρμόδιοι 1.1.1. Επικαιροποίηση του εγχειριδίου για τους δικαιούχους που υποβάλλουν αιτήσεις παρέμβασης με τα νέα έντυπα που προβλέπει ο εκτελεστικός κανονισμός (ΕΕ) 2018/582 της Επιτροπής για την τροποποίηση του εκτελεστικού κανονισμού (ΕΕ) αριθ. 1352/2013 Δημοσίευση επικαιροποιημένου εγχειριδίου στους ιστοτόπους Επιτροπή και κράτη μέλη 1.1.2. Επικαιροποίηση των «Κατευθυντηρίων γραμμών για την αποδοχή και την επεξεργασία των αιτήσεων παρέμβασης» σε όλες τις επίσημες γλώσσες της ΕΕ προκειμένου να διασφαλισθεί καλύτερη ποιότητα των ενωσιακών αιτήσεων παρέμβασης (UAFA) Οι συστάσεις του εργαστηρίου για τα ΔΔΙ «Εναρμόνιση της διαδικασίας αιτήσεων» (Μόναχο, 25 και 26 Οκτωβρίου 2016) λαμβάνονται υπόψιν Επικαιροποιημένες κατευθυντήριες γραμμές είναι διαθέσιμες Επιτροπή και κράτη μέλη 1.1.3. Επίσκεψη στήριξης σε όλα τα κράτη μέλη από ομάδα αποτελούμενη από εμπειρογνώμονες σε θέματα ΔΔΙ και την Επιτροπή με σκοπό την επικέντρωση σε εντοπισμένα προβλήματα και προκλήσεις στην τελωνειακή επιβολή της νομοθεσίας περί ΔΔΙ προκειμένου να διασφαλισθεί η ορθή και αποτελεσματική εφαρμογή του κανονισμού της ΕΕ Πραγματοποίηση επισκέψεων, συζήτηση προβλημάτων και προκλήσεων και παροχή συμβουλών ανάλογα με την περίπτωση Παρακολούθηση των εντοπισμένων προβλημάτων και καθιέρωση σχεδίων διαμόρφωσης υποδομών εφόσον απαιτείται Τακτικές συζητήσεις στις συνεδριάσεις του τμήματος για την επιβολή της νομοθεσίας περί δικαιωμάτων διανοητικής ιδιοκτησίας της ομάδας τελωνειακών εμπειρογνωμόνων με αντικείμενο τα προβλήματα και τις προκλήσεις και τον τρόπο με τον οποίο αντιμετωπίστηκαν Επιτροπή και κράτη μέλη





Ειδικός στόχος 1.2: Ενίσχυση του COPIS και αξιοποίηση της πλήρους λειτουργικότητας του COPIS

Δράσεις Δείκτες Αρμόδιοι 1.2.1. Πλήρης αξιοποίηση των λειτουργικών παραμέτρων του COPIS Πλήρης αξιοποίηση των λειτουργικών παραμέτρων έρευνας και αναφοράς του συστήματος COPIS Οι αναγκαίες βελτιώσεις των λειτουργικών παραμέτρων του COPIS προσδιορίζονται και εφαρμόζονται Επιτροπή και κράτη μέλη 1.2.2. Επέκταση της υφιστάμενης ολοκλήρωσης του COPIS και της EDB ενόψει των ηλεκτρονικών αιτήσεων παρέμβασης (eAFA), όπου ο δικαιούχος θα είναι σε θέση να διαχειρίζεται μια αίτηση παρέμβασης χωρίς την υποβολή έγγραφης αίτησης Προκειμένου να εξασφαλισθεί η επεξεργασία της αίτησης παρέμβασης στο τελωνείο χωρίς έντυπη μορφή, είναι αναγκαία η ύπαρξη πύλης για τους δικαιούχους. Η πύλη αυτή θα τους δίνει τη δυνατότητα να εισάγουν ηλεκτρονικά τα πληροφοριακά στοιχεία των αιτήσεων παρέμβασης, αλλά επίσης θα επιτρέπει στους δικαιούχους να επικαιροποιούν τα στοιχεία ή και να ζητούν παράταση της ισχύος της αίτησης παρέμβασης που έχουν υποβάλει. Προκειμένου να είναι αξιόπιστη για τα κράτη μέλη, η εν λόγω ηλεκτρονική ανταλλαγή πληροφοριών πρέπει να παρέχει τις ίδιες εγγυήσεις στο τελωνείο με την τρέχουσα διαδικασία σε έντυπη μορφή Έχει σχεδιασθεί, αναπτυχθεί και τεθεί σε λειτουργία σύστημα το οποίο κατ’ ελάχιστον — επιτρέπει την ηλεκτρονική υποβολή αιτήσεων παρέμβασης μέσω EDB (ή αντιστοίχως την υπό διαμόρφωση νέα πύλη επιβολής της νομοθεσίας περί ΔΔΙ) στο COPIS, συμπεριλαμβανομένων μεταφράσεων των σχετικών πεδίων σε όλες τις γλώσσες των αντιστοίχων χωρών — επιτρέπει την ηλεκτρονική υποβολή αιτήσεων παράτασης μέσω της EDB στο COPIS — επιτρέπει την ηλεκτρονική υποβολή τροποποιήσεων σε υπάρχουσα αίτηση παρέμβασης με συγχρονισμένη ανταλλαγή δεδομένων μεταξύ EDB και COPIS — προσφέρει λειτουργικές παραμέτρους μη άρνησης αναγνώρισης τις οποίες ο δικαιούχος μπορεί προαιρετικά να ενεργοποιήσει προκειμένου να διασφαλίσει ότι η αίτησή του είναι αξιόπιστη για τις αρχές Το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας, σε συνεργασία με την Επιτροπή και τα κράτη μέλη 1.2.3. Αξιοποίηση ενδεχόμενων συνεργειών μεταξύ των ήδη υφιστάμενων συστημάτων πληροφοριών, όπως το COPIS και το ACIST και η EDB (για την αναφορά δεσμεύσεων) Η αποθήκευση δεδομένων και η ανταλλαγή πληροφοριών σχετικά με τις δεσμεύσεις είναι εναρμονισμένες στον μέγιστο δυνατό βαθμό μεταξύ των κρατών μελών Έχει σχεδιασθεί, αναπτυχθεί και τεθεί σε λειτουργία σύστημα το οποίο επιτρέπει την ανταλλαγή πληροφοριών σχετικά με τις δεσμεύσεις μεταξύ των συστημάτων πληροφοριών Το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας, σε συνεργασία με την Επιτροπή και τα κράτη μέλη





Ειδικός στόχος 1.3.: Συμμετοχή δικαιούχων και ενδιαφερομένων

Δράσεις Δείκτες Αρμόδιοι 1.3.1. Ενημέρωση δικαιούχων και ενδιαφερομένων για τον κανονισμό της ΕΕ Ενημέρωση για το νομικό πλαίσιο στα γραφεία υποστήριξης ΜΜΕ Επιτροπή Επικαιροποίηση των ειδικών τμημάτων της Διατλαντικής Πύλης που αφορούν την επιβολή του νόμου από τα τελωνεία Η ενημέρωση των οργανώσεων στήριξης των ΜΜΕ στα κράτη μέλη και των σχετικών διευθύνσεων και υπηρεσιών βιομηχανικής και διανοητικής ιδιοκτησίας σχετικά με το νομικό πλαίσιο Επιτροπή και κράτη μέλη 1.3.2. Τακτικές συναντήσεις σε επίπεδο ΕΕ μεταξύ εκπροσώπων των τελωνείων, εκπροσώπων των δικαιούχων και λοιπών συμμετεχόντων στην επιβολή της νομοθεσίας περί ΔΔΙ Συνεδρίαση τουλάχιστον μία φορά κατ’ έτος Επιτροπή, κράτη μέλη και δικαιούχοι/άλλα εμπλεκόμενα μέρη





Ειδικός στόχος 1.4.: Ετήσια δημοσίευση στατιστικών στοιχείων

Δράσεις Δείκτες Αρμόδιοι 1.4.1. Δημοσίευση ετήσιας έκθεσης στατιστικών στοιχείων της ΕΕ για την τελωνειακή επιβολή της νομοθεσίας περί ΔΔΙ Ετήσιες εκθέσεις διαθέσιμες τον Ιούλιο Επιτροπή 1.4.2. Ανταλλαγή βέλτιστων πρακτικών μεταξύ κρατών μελών σχετικά με τη δημοσίευση των ετήσιων εθνικών εκθέσεων και στατιστικών στοιχείων σχετικών με την τελωνειακή επιβολή της νομοθεσίας περί ΔΔΙ Οι βέλτιστες πρακτικές διατίθενται για τις τελωνειακές διοικήσεις. Οι εθνικές εκθέσεις εκπονούνται και δημοσιεύονται ανάλογα με την περίπτωση. Επιτροπή και κράτη μέλη

2. ΚΑΤΑΠΟΛΕΜΗΣΗ ΤΩΝ ΣΗΜΑΝΤΙΚΟΤΕΡΩΝ ΤΑΣΕΩΝ ΤΗΣ ΔΙΑΚΙΝΗΣΗΣ ΕΜΠΟΡΕΥΜΑΤΩΝ ΠΟΥ ΠΑΡΑΒΙΑΖΟΥΝ ΤΑ ΔΔΙ

Ειδικός στόχος 2.1.: Ανάπτυξη ειδικά διαμορφωμένων μεθόδων για τα δέματα και την ταχυδρομική διακίνηση

Δράσεις Δείκτες Αρμόδιοι 2.1.1. Ανταλλαγή βέλτιστων πρακτικών σχετικά με την τελωνειακή παρακολούθηση του διαδικτυακού εμπορίου, η οποία συμπληρώνει τις εργασίες της Ομάδας «Τελωνειακή Συνεργασία» (Συμβούλιο της ΕΕ) που αφορούν το διαδικτυακό έγκλημα που σχετίζεται με τα τελωνεία Βέλτιστες πρακτικές είναι διαθέσιμες για τις τελωνειακές διοικήσεις προκειμένου να ενισχυθεί η επιβολή της νομοθεσίας για το ηλεκτρονικό εμπόριο από τις τελωνειακές υπηρεσίες Νέα εργαλεία και τεχνικές (π.χ. αλυσίδες συστοιχιών) θα πρέπει να χρησιμοποιούνται εφόσον είναι διαθέσιμες και ενδείκνυνται. Νέες νομικές διατάξεις θα πρέπει να αναπτυχθούν, εφόσον είναι αναγκαίο. Επιτροπή και κράτη μέλη 2.1.2. Παρακολούθηση αλλαγών στο πλαίσιο της Παγκόσμιας Ταχυδρομικής Ένωσης (ΠΤΕ) στον τομέα του ηλεκτρονικού εμπορίου και κάλλιστη αξιοποίηση των εξελίξεων στον τομέα αυτόν για την τελωνειακή επιβολή της νομοθεσίας περί δικαιωμάτων διανοητικής ιδιοκτησίας Αλλαγές στο πλαίσιο της UPU παρακολουθούνται και επισημαίνονται στις τελωνειακές υπηρεσίες. Οι τελωνειακές υπηρεσίες αξιοποιούν κατά τον καλύτερο τρόπο τις εξελίξεις στον τομέα του ηλεκτρονικού εμπορίου. Επιτροπή και κράτη μέλη





Ειδικός στόχος 2.2.: Ενίσχυση της διαχείρισης των τελωνειακών κινδύνων

Δράσεις Δείκτες Αρμόδιοι 2.2.1. Διαμόρφωση κοινής ελεγκτικής στρατηγικής βάσει διαχείρισης κινδύνων, η οποία περιλαμβάνει τις ανάγκες για πληροφόρηση περί κινδύνων, κοινά κριτήρια και πρότυπα περί κινδύνων και εφαρμογή των δράσεων ελέγχου προτεραιότητας της ΕΕ (PCA) κατά περίπτωση, οι οποίες αποσκοπούν στον εντοπισμό παραβάσεων της νομοθεσίας περί ΔΔΙ σε μικρά ή μεγάλα δέματα Τα δεδομένα σχετικά με τις δεσμεύσεις, συμπεριλαμβανομένων των δεδομένων που ανταλλάσσονται με τρίτες χώρες, αναλύονται. Τα κριτήρια και τα πρότυπα που έχουν θεσπισθεί μέσω της ομάδας «Κοινή διαχείριση κινδύνων» στο πλαίσιο του προγράμματος «Τελωνεία 2020». Η Επιτροπή, με την υποστήριξη των κρατών μελών και του Ευρωπαϊκού Παρατηρητηρίου παραβίασης των δικαιωμάτων διανοητικής ιδιοκτησίας 2.2.2. Τακτική παροχή κατάλληλων πληροφοριών σχετικά με τους κινδύνους παραβίασης των ΔΔΙ και τον τελωνειακό έλεγχο μέσω του τελωνειακού συστήματος διαχείρισης κινδύνων (CRMS) και των σημείων επαφής για τον έλεγχο Χρήση του συστήματος CRMS για την ανταλλαγή πληροφοριών ως προς τους κινδύνους παραβίασης των ΔΔΙ. Τακτικές παρατηρήσεις από την εμπειρία των κρατών μελών για τις παρεχόμενες πληροφορίες περί κινδύνων και τελωνειακών ελέγχων, καθώς και για τα αποτελέσματα των ελέγχων Επιτροπή και κράτη μέλη

3. ΚΑΤΑΠΟΛΕΜΗΣΗ ΤΗΣ ΔΙΑΚΙΝΗΣΗΣ ΕΜΠΟΡΕΥΜΑΤΩΝ ΠΟΥ ΠΑΡΑΒΙΑΖΟΥΝ ΤΑ ΔΔΙ ΣΕ ΟΛΑ ΤΑ ΣΤΑΔΙΑ ΤΗΣ ΔΙΕΘΝΟΥΣ ΑΛΥΣΙΔΑΣ ΕΦΟΔΙΑΣΜΟΥ

Ειδικός στόχος 3.1.: Ενίσχυση της συνεργασίας με τις κύριες χώρες προέλευσης, διέλευσης και προορισμού

Δράσεις Δείκτες Αρμόδιοι 3.1.1. Ενίσχυση της συνεργασίας των τελωνείων σε θέματα ΔΔΙ με τρίτες χώρες, ιδιαίτερα με την Κίνα και το Χονγκ Κονγκ Εφαρμογή του νέου σχεδίου δράσης ΕΕ-Κίνας 2018-2020 Η ανταλλαγή πληροφοριών σχετικά με τις δεσμεύσεις (παραπομπές) με την Κίνα επεκτείνεται και σε ονομαστικά στοιχεία Δραστηριότητες συνεργασίας με το Χονγκ Κονγκ εφαρμόζονται και ενισχύονται όπου απαιτείται Επιτροπή και κράτη μέλη 3.1.2. Ανταλλαγή πληροφοριών με τρίτες χώρες σύμφωνα με τις νομικές διατάξεις, μεταξύ άλλων περί εμπορευμάτων που διακινούνται/μεταφορτώνονται ανά την ΕΕ Οι αναγκαίες πρακτικές ρυθμίσεις για την ανταλλαγή δεδομένων και πληροφοριών με τρίτες χώρες εφαρμόζονται ορθά με σκοπό την εξάλειψη των διεθνών εμπορευματικών συναλλαγών που πραγματοποιούνται κατά παραβίαση δικαιωμάτων διανοητικής ιδιοκτησίας Οι μηχανισμοί ανταλλαγής πληροφοριών έχουν συσταθεί. Αριθμός των ανταλλαγών πληροφοριών και αριθμός των υποθέσεων δέσμευσης βάσει αυτών των πληροφοριών. Αριθμός των υποθέσεων των οποίων διατάχθηκε διερεύνηση βάσει των πληροφοριών που ανταλλάχθηκαν Αριθμός κοινών τελωνειακών επιχειρήσεων στο πλαίσιο της ASEM με έμφαση στις παραβιάσεις των ΔΔΙ. Επιτροπή και κράτη μέλη





Ειδικός στόχος 3.2.: Υποστήριξη της διαμόρφωσης υποδομών στις υποψήφιες και γειτονικές χώρες όσον αφορά την επιβολή της νομοθεσίας περί ΔΔΙ

Δράσεις Δείκτες Αρμόδιοι 3.2.1. Παροχή τεχνικής υποστήριξης για τη διαμόρφωση υποδομών σε υποψήφιες και γειτονικές χώρες κατόπιν αιτήματος Εφεδρεία διαθέσιμων εμπειρογνωμόνων Επιτροπή και κράτη μέλη 3.2.2. Ανταλλαγές εμπειριών και πιθανές επισκέψεις μελέτης σχετικά με την επιχειρησιακή δομή, την ΤΠ και τις επιχειρησιακές λύσεις που εφαρμόζουν τα τελωνεία στην επιβολή της νομοθεσίας περί ΔΔΙ Έκθεση σχετικά με τις βέλτιστες πρακτικές στην επιβολή της νομοθεσίας περί ΔΔΙ στην ΕΕ και στις γειτονικές χώρες Επιτροπή και κράτη μέλη 3.2.3. Ανταλλαγή υπαλλήλων Αριθμός των ανταλλαγών που πραγματοποιήθηκαν Υποβολή έκθεσης προς τα άλλα κράτη μέλη και την Επιτροπή με θέμα την εμπειρία που αποκτήθηκε κατά τις ανταλλαγές Κράτη μέλη

4. ΕΝΙΣΧΥΣΗ ΤΗΣ ΣΥΝΕΡΓΑΣΙΑΣ ΜΕ ΤΟ ΕΥΡΩΠΑΪΚΟ ΠΑΡΑΤΗΡΗΤΗΡΙΟ ΠΑΡΑΒΙΑΣΗΣ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΚΑΙ ΜΕ ΤΙΣ ΑΡΧΕΣ ΕΠΙΒΟΛΗΣ ΤΟΥ ΝΟΜΟΥ

Ειδικός στόχος 4.1.: Συνεργασία με το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας

Δράσεις Δείκτες Αρμόδιοι 4.1.1. Συνεισφορά στη δέουσα ανάπτυξη και υλοποίηση σχεδίων από το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας με στόχο τη στήριξη των θεσμικών οργάνων και των πρωτοβουλιών για την επιβολή της νομοθεσίας των ΔΔΙ, εντός των ορίων των αρμοδιοτήτων που του ανατίθενται από τον κανονισμό (ΕΕ) αριθ. 386/2012, και σύμφωνα με το πρόγραμμα εργασίας του Ευρωπαϊκού Παρατηρητηρίου, ιδίως για: — ανάπτυξη συστημάτων για τη συλλογή, την ανάλυση και την υποβολή εκθέσεων σχετικά με το εύρος και την κλίμακα της παραποίησης/απομίμησης και της πειρατείας στην ΕΕ και για την ανταλλαγή βασικών πληροφοριών — διαμόρφωση ικανοτήτων στον τομέα της επιβολής της νομοθεσίας των ΔΔΙ με την παροχή εξειδικευμένης κατάρτισης Ανταπόκριση των σχεδίων στις ανάγκες των τελωνείων Συμβατότητα και συνέργειες με τελωνειακά σχέδια Διαθεσιμότητα των εργαλείων μετάδοσης γνώσης σχετικά με τη νομοθεσία περί ΔΔΙ, των βάσεων δεδομένων για τη διανοητική ιδιοκτησία και των συστημάτων στήριξης της επιβολής του νόμου Δράσεις ευαισθητοποίησης του κοινού, συμπεριλαμβανομένων των δράσεων για τους καταναλωτές Το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας, σε συνεργασία με την Επιτροπή και τα κράτη μέλη 4.1.2. Ανάπτυξη ειδικών προγραμμάτων κατάρτισης για την καλύτερη αξιοποίηση του Κέντρου Εικονικής Κατάρτισης του EUIPO (IP VTC) εφόσον απαιτείται Προσδιορισμός των αναγκών κατάρτισης των τελωνειακών (π.χ. θέματα διαμετακόμισης). Ανάπτυξη ειδικών προγραμμάτων κατάρτισης από το IP VTC και παροχή κατάρτισης. Το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας, σε συνεργασία με την Επιτροπή και τα κράτη μέλη





Ειδικός στόχος 4.2.: Βελτίωση της αμοιβαίας κατανόησης και συνεργασίας μεταξύ τελωνειακών, αστυνομικών και δικαστικών αρχών

Δράσεις Δείκτες Αρμόδιοι 4.2.1. Κοινές εκδηλώσεις μεταξύ των εκπροσώπων των τελωνειακών διοικήσεων, των αστυνομικών και δικαστικών αρχών και των διευθύνσεων και υπηρεσιών βιομηχανικής και διανοητικής ιδιοκτησίας Οργάνωση εκδηλώσεων κατά περίπτωση Η Επιτροπή, το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας και τα κράτη μέλη 4.2.2. Ευαισθητοποίηση σχετικά με τη διασύνδεση μεταξύ των μη ασφαλών και μη συμμορφούμενων προϊόντων και των παραβιάσεων των ΔΔΙ Ενημέρωση των τελωνειακών διοικήσεων σχετικά με τα αποτελέσματα της διεξαγόμενης μελέτης του Παρατηρητηρίου. Δέουσα αξιοποίηση των πληροφοριών από τις τελωνειακές διοικήσεις. Το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας, σε συνεργασία με την Επιτροπή και τα κράτη μέλη





Ειδικός στόχος 4.3.: Καταπολέμηση της διακίνησης εμπορευμάτων που παραβιάζουν τα ΔΔΙ σε όλα τα στάδια της διεθνούς αλυσίδας εφοδιασμού

Δράσεις Δείκτες Αρμόδιοι 4.3.1. Κοινές δράσεις για την ενίσχυση του προγράμματος εθελοντικών πρακτικών συνεργασίας από διαμεσολαβητές βάσει μνημονίων συμφωνίας Ανάλυση του ρόλου των διαμεσολαβητών. Δέουσα διοργάνωση εκδηλώσεων με διαμεσολαβητές στον ρόλο τους, προκειμένου να επιτευχθεί μεγαλύτερη εμπιστοσύνη και διαφάνεια. Η Επιτροπή και το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας με τη στήριξη των κρατών μελών 4.3.2. Ανάλυση της εφοδιαστικής εμπορευμάτων μεταφερόμενων σιδηροδρομικώς στην «Οικονομική ζώνη της οδού του μεταξιού» υπό την οπτική των τελωνειακών ελέγχων Έχει εξετασθεί και αναλυθεί ο αντίκτυπος της «Οικονομικής ζώνης της οδού του μεταξιού» για τους τελωνειακούς ελέγχους. Στρατηγικές για τους τελωνειακούς ελέγχους στη συγκεκριμένη μετακίνηση έχουν καταρτισθεί και εφαρμόζονται όπως κρίνεται σκόπιμο. Η Επιτροπή και το Ευρωπαϊκό Παρατηρητήριο παραβίασης των δικαιωμάτων διανοητικής ιδιοκτησίας με τη στήριξη των κρατών μελών

(1) Την ανακοίνωση της Επιτροπής της 3ης Μαρτίου 2010 — «Ευρώπη 2020» — Στρατηγική για έξυπνη, διατηρήσιμη και χωρίς αποκλεισμούς ανάπτυξη — COM(2010) 2020 final — Δεν έχει δημοσιευθεί στην Επίσημη Εφημερίδα.

(2) Την ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Η ενιαία αγορά για τα δικαιώματα διανοητικής ιδιοκτησίας — Τόνωση της δημιουργικότητας και της καινοτομίας για τη δημιουργία οικονομικής ανάπτυξης, θέσεων απασχόλησης υψηλής ποιότητας και έξοχων προϊόντων και υπηρεσιών στην Ευρώπη — COM(2011) 287.

(3) ΕΕ L 181 της 29.6.2013, σ. 15.

(4) ΕΕ L 82 της 22.3.1997, σ. 1.

(5) ΕΕ C 80 της 19.3.2013, σ. 1.

(6) ΕΕ C 80 της 19.3.2013, σ. 11.

(7) έγγρ. 6494/18.

(8) COM(2018) 77 final.

(9) Trade in Counterfeit and Pirated Goods: Mapping the Economic Impact (Εμπορία εμπορευμάτων παραποίησης/απομίμησης και πειρατείας: χαρτογράφηση του οικονομικού αντικτύπου), OECD/EUIPO (2016) https://euipo.europa.eu/tunnel-web/secure/webdav/guest/document_library/observatory/documents/Mapping_the_Economic_Impact_study/Mapping_the_Economic_Impact_en.pdf.

(10) Synthesis Report on IPR Infringement 2018, EUIPO (2018) (Συγκεφαλαιωτική έκθεση του 2018 σχετικά με την παραβίαση των ΔΔΙ, EUIPO (2018) https://euipo.europa.eu/tunnel-web/secure/webdav/guest/document_library/observatory/docs/Full%20Report/Full%20Synthesis%20Report%20EN.pdf.